Hvem tjekker dit sommerhus? I Sommerhusområde Hals gør posten. Det er i hvert fald et tilbud næsten 4000 sommerhusejere har fået.

Fremover skal postbudene ikke kun dele kuverter og pakker ud, men også kigge efter vandskader, ødelagte tag og indbrud i sommerhuse. - Det synes jeg er helt fint. Vi vil jo gerne have noget at lave, og vi er her jo alligevel, siger postbud Bodil Kiib. Det er Post Danmark, der står bag forsøget i Sommerhusområde Hals. Firmaet vil undersøge om sommerhuseftersyn er et muligt marked - Vi må jo konstatere, at danskerne ikke længere sender så mange breve, og så er vi på udkig efter mulige arbejdsområder, derfor prøver vi det her, siger Erhvervscenterchef hos Post Danmark, Aalborg, Jens Hoelgaard. Indtil videre har 3800 sommerhusejere har fået tilbuddet med posten. Kun en enkelt har indtil videre sagt, ja tak.